# Euroopan unionin C 418A/19.

| | ISSN 1977-1053 |
| --- | --- |
| Euroopan unionin
  virallinen lehti | C 418A |
| | |
| Suomenkielinen laitos | Tiedonantoja ja ilmoituksia | 61. vuosikerta19. marraskuuta 2018 |

ISSN 1977-1053

Euroopan unionin

virallinen lehti

C 418A

Suomenkielinen laitos

Tiedonantoja ja ilmoituksia

61. vuosikerta19. marraskuuta 2018

---

| Sisältö | Sivu |
| --- | --- |
| | V   Ilmoitukset |
| | HALLINNOLLISET MENETTELYT |
| | Euroopan komissio |
| 2018/C 418 A/01 | Euroopan syyttäjänvirasto (EPPO) – Ilmoitus avoinna olevasta Euroopan pääsyyttäjän tehtävästä – Luxemburg – Väliaikainen toimihenkilö AD 15 | 1 |

Sisältö

Sivu

V   Ilmoitukset

HALLINNOLLISET MENETTELYT

Euroopan komissio

2018/C 418 A/01

Euroopan syyttäjänvirasto (EPPO) – Ilmoitus avoinna olevasta Euroopan pääsyyttäjän tehtävästä – Luxemburg – Väliaikainen toimihenkilö AD 15

1

---

| FI | |
| --- | --- |

FI

---

V Ilmoitukset

HALLINNOLLISET MENETTELYT

Euroopan komissio

| 19.11.2018 | FI | Euroopan unionin virallinen lehti | CA 418/1 |
| --- | --- | --- | --- |

19.11.2018

FI

Euroopan unionin virallinen lehti

CA 418/1

---

Euroopan syyttäjänvirasto (EPPO)

Ilmoitus avoinna olevasta Euroopan pääsyyttäjän tehtävästä – Luxemburg

Väliaikainen toimihenkilö AD 15

(2018/C 418 A/01)

Euroopan syyttäjänvirasto

Euroopan syyttäjänvirasto (EPPO) on riippumaton Euroopan syyttäjälaitos, joka vastaa EU:n taloudellisiin etuihin vaikuttavien rikosten tutkinnasta sekä niiden tekijöiden ja niihin osallisten asettamisesta syytteeseen ja tuomittaviksi. EPPO-asetus (EU) 2017/1939 (1) tuli voimaan 20. marraskuuta 2017. Kyseisen asetuksen 120 artiklan mukaisesti EPPO aloittaa toimintansa komission päätöksellä, kun se on perustettu, mutta aikaisintaan kolmen vuoden kuluttua siitä päivästä, jona EPPO-asetus tulee voimaan.

Ajanjakso EPPO-asetuksen voimaantulon ja EPPOn toiminnan aloituspäivän välillä varataan EU:n uuden elimen perustamiseen. EPPO-asetuksen 20 artiklan mukaan komissio vastaa EPPOn perustamisesta ja alkuvaiheen hallinnollisesta toiminnasta siihen asti, kunnes EPPOlla on valmiudet oman talousarvionsa toteuttamiseen.

EPPO-asetuksen 14 artiklan 1 kohdan mukaisesti Euroopan pääsyyttäjä nimitetään seitsemän vuoden toimikaudeksi, jota ei voida uusia.

Euroopan pääsyyttäjän tehtävä

Euroopan pääsyyttäjä toimii EPPO-asetuksen 11 artiklan mukaisesti EPPOn päällikkönä, jolla on seuraavat pääasialliset työtehtävät ja vastuut:

| — | EPPOn työn organisointi, sen toiminnan johtaminen ja päätösten tekeminen EPPO-asetuksen ja EPPOn sisäisen työjärjestyksen mukaisesti |
| --- | --- |

—

EPPOn työn organisointi, sen toiminnan johtaminen ja päätösten tekeminen EPPO-asetuksen ja EPPOn sisäisen työjärjestyksen mukaisesti

| — | EPPOn edustaminen sen suhteissa unionin ja jäsenvaltioiden toimielimiin ja kolmansiin osapuoliin. |
| --- | --- |

—

EPPOn edustaminen sen suhteissa unionin ja jäsenvaltioiden toimielimiin ja kolmansiin osapuoliin.

Lisäksi Euroopan pääsyyttäjällä on seuraavat työtehtävät ja vastuut EPPO-asetuksen mukaisesti:

| — | ehdotuksen tekeminen EPPOn kollegiolle (”kollegio”) valtuutettujen Euroopan syyttäjien ja EPPOn hallintojohtajan nimittämisestä |
| --- | --- |

—

ehdotuksen tekeminen EPPOn kollegiolle (”kollegio”) valtuutettujen Euroopan syyttäjien ja EPPOn hallintojohtajan nimittämisestä

| — | ehdotuksen valmisteleminen EPPOn sisäiseksi työjärjestykseksi |
| --- | --- |

—

ehdotuksen valmisteleminen EPPOn sisäiseksi työjärjestykseksi

| — | ehdotuksen tekeminen kollegiolle pysyvien jaostojen perustamisesta |
| --- | --- |

—

ehdotuksen tekeminen kollegiolle pysyvien jaostojen perustamisesta

| — | osallistuminen pysyvien jaostojen kokouksiin ja niiden puheenjohtajana toimiminen EPPOn sisäisen työjärjestyksen mukaisesti |
| --- | --- |

—

osallistuminen pysyvien jaostojen kokouksiin ja niiden puheenjohtajana toimiminen EPPOn sisäisen työjärjestyksen mukaisesti

| — | kollegion säännöllisiin kokouksiin osallistuminen ja niiden puheenjohtajana toimiminen |
| --- | --- |

—

kollegion säännöllisiin kokouksiin osallistuminen ja niiden puheenjohtajana toimiminen

| — | ehdotuksen valmistelu EPPO-asetuksen 109 artiklan soveltamista koskevista yksityiskohtaisista säännöistä (avoimuussäännöt) kuuden kuukauden kuluessa nimittämisestään |
| --- | --- |

—

ehdotuksen valmistelu EPPO-asetuksen 109 artiklan soveltamista koskevista yksityiskohtaisista säännöistä (avoimuussäännöt) kuuden kuukauden kuluessa nimittämisestään

| — | EPPOon sovellettavien varainhoitosääntöjen luonnoksen laatiminen EPPOn hallintojohtajan ehdotuksen perusteella |
| --- | --- |

—

EPPOon sovellettavien varainhoitosääntöjen luonnoksen laatiminen EPPOn hallintojohtajan ehdotuksen perusteella

| — | arvion valmistelu EPPOn tuloista ja menoista kutakin kalenterivuotta vastaavaa varainhoitovuotta varten hallintojohtajan ehdotuksen perusteella |
| --- | --- |

—

arvion valmistelu EPPOn tuloista ja menoista kutakin kalenterivuotta vastaavaa varainhoitovuotta varten hallintojohtajan ehdotuksen perusteella

| — | ehdotusten tekeminen täytäntöönpanosäännöistä ja ohjelma-asiakirjoista kollegion hyväksyttäviksi EPPO-asetuksen 114 artiklan mukaisesti |
| --- | --- |

—

ehdotusten tekeminen täytäntöönpanosäännöistä ja ohjelma-asiakirjoista kollegion hyväksyttäviksi EPPO-asetuksen 114 artiklan mukaisesti

| — | säännölliset keskustelut Eurojustin puheenjohtajan kanssa molempia kiinnostavista kysymyksistä ja tarvittaessa osallistuminen Eurojustin kollegion kokouksiin |
| --- | --- |

—

säännölliset keskustelut Eurojustin puheenjohtajan kanssa molempia kiinnostavista kysymyksistä ja tarvittaessa osallistuminen Eurojustin kollegion kokouksiin

| — | säännölliset tapaamiset muiden asiaankuuluvien EU:n elinten, kuten Europolin ja OLAFin, johtajien sekä unionin virastojen (OSA) verkostojen kanssa |
| --- | --- |

—

säännölliset tapaamiset muiden asiaankuuluvien EU:n elinten, kuten Europolin ja OLAFin, johtajien sekä unionin virastojen (OSA) verkostojen kanssa

| — | muiden EPPO-asetuksessa säädettyjen tehtävien hoitaminen |
| --- | --- |

—

muiden EPPO-asetuksessa säädettyjen tehtävien hoitaminen

Kelpoisuusvaatimukset

Voidakseen osallistua valintamenettelyyn hakijan on täytettävä viimeistään hakuajan päättyessä seuraavat vähimmäisvaatimukset:

Kansalaisuus: hakijan on oltava jonkin EPPO-asetuksen mukaiseen tiiviimpään yhteistyöhön osallistuvan EU:n jäsenvaltion kansalainen.

Työkokemus: hakijan on oltava syyttäjälaitoksen tai oikeuslaitoksen aktiivinen jäsen, jonka riippumattomuus on kiistaton ja jolla on korkeimpaan syyttäjän tai tuomarin virkaan nimittämiseksi omassa jäsenvaltiossaan vaadittava pätevyys ja asiaankuuluvaa käytännön kokemusta kansallisista oikeusjärjestelmistä, talousrikostutkinnoista ja rikosasioissa tehtävästä kansainvälisestä oikeudellisesta yhteistyöstä jäsenvaltion, Euroopan tai kansainvälisellä tasolla.

Kielitaito: hakijalla on oltava yhden unionin virallisen kielen perusteellinen taito ja toisen virallisen kielen tyydyttävä taito, kuten Euroopan unionin muuhun henkilöstöön sovellettavien palvelussuhteen ehtojen (2) 12 artiklan 2 kohdan e alakohdassa edellytetään.

Ikä: EPPO-asetuksen 14 artiklan mukaisesti Euroopan pääsyyttäjä nimitetään seitsemän vuoden toimikaudeksi, jota ei voida uusia. Lisäksi sovelletaan Euroopan unionin muuhun henkilöstöön sovellettavien palvelussuhteen ehtojen 47 artiklan a alakohtaa sekä henkilöstösääntöjen 52 artiklaa. Tämä tarkoittaa, että Euroopan pääsyyttäjän on voitava palvella seitsemän vuoden ajan ja jäätävä eläkkeelle viimeistään 70 vuoden iässä ottaen huomioon, että mikäli palvelus jatkuu 66 ikävuoden jälkeen, toimivaltainen nimittävä viranomainen myöntää jatkon ilman eri toimenpiteitä. Näin ollen hakijan on oltava enintään 63 vuoden ikäinen nimittämisajankohtana, jonka odotetaan olevan 1. maaliskuuta 2019.

Lisäksi hakijan on pitänyt täyttää asevelvollisuuslainsäädännön mukaiset velvollisuutensa ja hakijan on osoitettava, että hän täyttää tehtävien hoitamisen edellyttämät hyvää mainetta koskevat vaatimukset ja että hän on riittävän terve hoitamaan tehtäviä.

Tehtävään valitulla henkilöllä on oltava tai hänen on kyettävä hankkimaan voimassa oleva EU Secret -tason henkilöturvallisuusselvitykseen perustuva todistus oman jäsenvaltionsa kansalliselta turvallisuusviranomaiselta.

Henkilöturvallisuusselvitys on hallinnollinen päätös, jonka perustana on toimivaltaisen kansallisen turvallisuusviranomaisen tekemä kansallisten lakien ja muiden säännösten mukainen turvallisuusselvitys. Sillä todistetaan, että henkilölle voidaan antaa oikeus tutustua tietyntasoisiin turvallisuusluokiteltuihin tietoihin. Henkilöturvallisuusselvitystä koskeva menettely voidaan aloittaa ainoastaan työnantajan, ei yksittäisen hakijan pyynnöstä.

Valittu ehdokas voidaan nimittää tehtävään vasta sitten, kun hänellä on voimassa oleva henkilöturvallisuusselvitykseen perustuva todistus.

Valintaperusteet

Toivomme hakijalta

| — | vähintään 15 vuoden työkokemusta syyttäjälaitoksen tai oikeuslaitoksen aktiivisena jäsenenä; |
| --- | --- |

—

vähintään 15 vuoden työkokemusta syyttäjälaitoksen tai oikeuslaitoksen aktiivisena jäsenenä;

| — | vähintään viiden vuoden menestyksekästä työkokemusta ylemmistä johtotehtävistä syyttäjä- tai oikeusviranomaisen palveluksessa; |
| --- | --- |

—

vähintään viiden vuoden menestyksekästä työkokemusta ylemmistä johtotehtävistä syyttäjä- tai oikeusviranomaisen palveluksessa;

| — | vähintään viiden vuoden kokemusta syyttäjänä, jonka vastuulla on talousrikosten tutkinta ja syytetoimet. Kokemus EU:n taloudellisia etuja vahingoittavan tai rajat ylittävän rikollisuuden syytetoiminnasta katsotaan eduksi; |
| --- | --- |

—

vähintään viiden vuoden kokemusta syyttäjänä, jonka vastuulla on talousrikosten tutkinta ja syytetoimet. Kokemus EU:n taloudellisia etuja vahingoittavan tai rajat ylittävän rikollisuuden syytetoiminnasta katsotaan eduksi;

| — | vankkaa näyttöä johtamis- ja viestintäkyvyistä strategisessa ja sisäisessä johtamisessa; |
| --- | --- |

—

vankkaa näyttöä johtamis- ja viestintäkyvyistä strategisessa ja sisäisessä johtamisessa;

| — | dynaamisen huippuammattilaisen otetta, hyvää arvostelukykyä, erinomaista kykyä käsitteelliseen ajatteluun sekä kykyä EPPOn tavoitteiden saavuttamista tukevan selkeän strategisen vision kehittämiseen ja toteuttamiseen ja siitä tiedottamiseen; |
| --- | --- |

—

dynaamisen huippuammattilaisen otetta, hyvää arvostelukykyä, erinomaista kykyä käsitteelliseen ajatteluun sekä kykyä EPPOn tavoitteiden saavuttamista tukevan selkeän strategisen vision kehittämiseen ja toteuttamiseen ja siitä tiedottamiseen;

| — | erinomaisia ihmissuhde-, päätöksenteko-, viestintä- ja neuvottelutaitoja sekä kykyä rakentaa luotettavia yhteistyösuhteita kaikkien sidosryhmien kanssa; |
| --- | --- |

—

erinomaisia ihmissuhde-, päätöksenteko-, viestintä- ja neuvottelutaitoja sekä kykyä rakentaa luotettavia yhteistyösuhteita kaikkien sidosryhmien kanssa;

| — | kykyä työskennellä vaativassa monikulttuurisessa ympäristössä ja motivoida ja kehittää työskentelytiimejä niin, että ne antavat parhaan mahdollisen työpanoksen; |
| --- | --- |

—

kykyä työskennellä vaativassa monikulttuurisessa ympäristössä ja motivoida ja kehittää työskentelytiimejä niin, että ne antavat parhaan mahdollisen työpanoksen;

| — | EPPOn tutkinta- ja syyttämistehtävissä välttämättömän riippumattomuuden ja niiden edellyttämän perusoikeuksien vaalimisen merkityksen ymmärtämistä ja näihin periaatteisiin sitoutumista; |
| --- | --- |

—

EPPOn tutkinta- ja syyttämistehtävissä välttämättömän riippumattomuuden ja niiden edellyttämän perusoikeuksien vaalimisen merkityksen ymmärtämistä ja näihin periaatteisiin sitoutumista;

| — | tiukkoja eettisiä periaatteita ja rehellisyyttä; |
| --- | --- |

—

tiukkoja eettisiä periaatteita ja rehellisyyttä;

| — | unionin toimielinjärjestelmän ja oikeudellisen kehyksen erinomaista tuntemusta. |
| --- | --- |

—

unionin toimielinjärjestelmän ja oikeudellisen kehyksen erinomaista tuntemusta.

Riippumattomuus ja sidonnaisuuksia koskeva ilmoitus

Euroopan pääsyyttäjän on EPPO-asetuksen 6 artiklan mukaisesti toimittava koko unionin edun mukaisesti, eikä hän EPPO-asetuksen mukaisia tehtäviä hoitaessaan saa pyytää tai ottaa vastaan ohjeita EPPOn ulkopuolisilta henkilöiltä, Euroopan unionin jäsenvaltiolta tai miltään unionin toimielimeltä, elimeltä, virastolta tai laitokselta.

Hakijan on annettava vakuutus, jossa hän sitoutuu toimimaan riippumattomasti ja yleisen edun hyväksi EPPO-asetuksen 6 artiklan mukaisesti. Hänen on myös annettava ilmoitus sidonnaisuuksista, joiden voidaan katsoa heikentävän hänen riippumattomuuttaan.

Ennen tehtävän vastaanottamista Euroopan pääsyyttäjän on allekirjoitettava vakuutus siitä, että hän sitoutuu toimimaan riippumattomasti ja yleisen edun hyväksi, ja ilmoitettava kaikki henkilökohtaiset, erityisesti perhesuhteisiin tai taloudellisiin sekä kolmansiin osapuoliin liittyvät sidonnaisuudet, jotka vaarantavat tai saattavat vaarantaa hänen puolueettomuutensa tehtävissään ja siten aiheuttaa todellisia tai mahdollisia tehtävään liittyviä eturistiriitoja.

Valinta ja nimittäminen

Euroopan pääsyyttäjä nimitetään Euroopan parlamentin ja neuvoston yhteisellä sopimuksella EPPO-asetuksen 14 artiklassa säädetyn valintamenettelyn jälkeen.

EPPO-asetuksen 14 artiklan 3 kohdassa säädetään, että valintalautakunta laatii esivalintaluettelon pätevistä ehdokkaista ja välittää luettelon neuvostolle ja parlamentille. Ehdokkaille, joita ei oteta esivalintaluetteloon, ilmoitetaan perustelut valitsematta jättämiselle.

Valintalautakunta muodostuu 12 henkilöstä, jotka valitaan unionin tuomioistuimen ja tilintarkastustuomioistuimen entisten jäsenten, Eurojustin entisten kansallisten jäsenten, kansallisten korkeimpien oikeuksien jäsenten, korkea-arvoisten syyttäjien ja tunnustetusti pätevien lainoppineiden joukosta. Valittavista henkilöistä yhtä ehdottaa Euroopan parlamentti. Neuvosto nimittää valintalautakunnan jäsenet komission ehdotuksesta.

Työehdot

Euroopan pääsyyttäjään sovelletaan henkilöstösääntöjä ja unionin muuta henkilöstöä koskevia palvelussuhteen ehtoja sekä näiden sääntöjen ja ehtojen täytäntöönpanosääntöjä, jotka on hyväksytty unionin toimielinten välisellä sopimuksella. Euroopan pääsyyttäjä nimitetään EPPOn väliaikaiseksi toimihenkilöksi Euroopan unionin muuhun henkilöstöön sovellettavien palvelussuhteen ehtojen 2 artiklan a alakohdan nojalla. Sopimus tehdään seitsemäksi vuodeksi, eikä sitä voida pidentää.

Ennen tehtävän vastaanottamista Euroopan pääsyyttäjälle tehdään työhöntuloa edeltävä lääkärintarkastus sen varmistamiseksi, että hän on riittävän terve hoitamaan tehtävää.

Asemapaikka on Luxemburgissa. EPPOn perustamisvaiheen aikana Euroopan pääsyyttäjä voidaan velvoittaa hoitamaan tehtäviään Brysselistä käsin.

Yhtäläiset mahdollisuudet

Unionin toimielimet noudattavat yhtäläisten mahdollisuuksien periaatetta. Hakemuksia toivotaan erityisesti naisilta, koska heitä on johtotehtävissä vähän.

Hakumenettely

Hakijan on ennen hakemuksensa jättämistä varmistettava, että hän täyttää kaikki hakuedellytykset ja erityisesti tutkintoa, työkokemusta ja kielitaitoa koskevat vaatimukset. Jos jokin edellytyksistä ei täyty, hakemus hylätään automaattisesti.

Hakemus voidaan lähettää millä tahansa unionin 24 virallisella kielellä (3).

Hakijalla on oltava voimassa oleva sähköpostiosoite. Sitä käytetään sekä rekisteröinnin vahvistamiseen että yhteydenpitoon hakijan kanssa valintamenettelyn aikana. Hakijan on ilmoitettava, mikäli hänen sähköpostiosoitteensa muuttuu valintamenettelyn aikana.

Hakijan on lähetettävä hakemuksensa mukana ansioluettelo ja motivaatiokirje seuraavaan sähköpostiosoitteeseen: EU-EPPO-SELECTION-ECP@ec.europa.eu. Hakijaa pyydetään ilmoittamaan kaikkien osaamiensa EU-kielten taitotaso kieliä koskevan yhteisen eurooppalaisen viitekehyksen (4) mukaisesti.

Hakijalle lähetetään sähköpostitse vahvistus hakemuksen rekisteröimisestä. Mikäli hakija ei saa sähköpostivahvistusta, hakemusta ei ole rekisteröity. Lisätietoja ja/tai apua teknisiin ongelmiin saa lähettämällä sähköpostiviestin osoitteeseen EU-EPPO-SELECTION-ECP@ec.europa.eu.

Rekisteröitymisen määräaika

Rekisteröitymisen määräaika on 14. joulukuuta 2018 klo 12 Brysselin aikaa. Rekisteröitymistä määräajan jälkeen ei oteta huomioon.

Tärkeä huomautus hakijoille

Hakijoita muistutetaan siitä, että valintalautakunnan työ on luottamuksellista. Hakijat eivät tämän vuoksi saa itse tai toisen henkilön välityksellä olla suoraan tai välillisesti yhteydessä valintalautakunnan jäseniin. Kaikki tietopyynnöt on lähetettävä osoitteeseen EU-EPPO-SELECTION-ECP@ec.europa.eu.

Henkilötietojen suoja

Euroopan komissio huolehtii siitä, että hakijoiden henkilötietojen käsittelyssä noudatetaan 18 päivänä joulukuuta 2000 annettua Euroopan parlamentin ja neuvoston asetusta (EY) N:o 45/2001 yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (5).

---

(1)  Neuvoston asetus (EU) 2017/1939, annettu 12 päivänä lokakuuta 2017, tiiviimmän yhteistyön toteuttamisesta Euroopan syyttäjänviraston (EPPO) perustamisessa, EUVL L 283, 31.10.2017, s. 1–71, jäljempänä ”EPPO-asetus”.

(2)  https://eur-lex.europa.eu/LexUriServ/LexUriServ.do?uri=CONSLEG:1962R0031:20140101:FI:PDF

(3)  https://eur-lex.europa.eu/legal-content/FI/TXT/PDF/?uri=CELEX:01958R0001-20130701&qid=1408533709461&from=FI

(4)  https://www.coe.int/en/web/common-european-framework-reference-languages/table-1-cefr-3.3-common-reference-levels-global-scale

(5)  EYVL L 8, 12.1.2001, s. 1

---